Title: Lliuraments 9-3
Course: CFGM SMX, M5. Xarxes locals

9.3 Inconvenients comuns

Pràctiques de Cisco

- 9.3.3.2: Resolució de problemes de connectivitat física.

Pràctiques de base

Indica la causa més probable dels problemes que es plantejaran a continuació, en la següent xarxa d'un centre escolar:

1. Cap ordinador pot navegar per Internet. 192.168.1.1 respon al ping. 213.176.161.16 respon al ping.
2. Cap ordinador pot navegar per Internet. 192.168.1.1 respon al ping. 213.176.161.16 no respon al ping.
3. Des del portàtil amb IP 192.168.5.100 es pot fer ping a les IPs del rang 192.168.5.0 (192.168.5.1, 192.168.5.101, 192.168.5.116, etc...), però enlloc més.
4. No puc fer ping enlloc. La llum de la meva targeta de xarxa està apagada.
5. No puc fer ping enlloc. La llum de la meva targeta de xarxa està encesa. Trobo a faltar alguna dada a la sortida de la comanda ipconfig, però ara mateix no tinc clar el què.
6. Teníem un access point configurat amb SSID “sensefils” i clau WEP “18393846agf7d6s66aasdf4d34”. Va espatllar-se i s'ha comprat un de nou. Ara, els portàtils ja no s'hi poden connectar, encara que seleccionin la xarxa anomenada “sensefils” que apareix en el seu programa gestor de xarxes sense fils. Des de la xarxa cablejada, si es fa un ping a la IP de l'AP aquest respon.
7. La llum de la targeta de xarxa d'un dels ordinadors de l'aula 2 està apagada. Tota la resta dels ordinadors funcionen correctament.
8. Des de l'aula 1 responen als pings els ordinadors de l'aula 2, el servidor i es pot sortir a Internet. Però no respon cap dels ordinadors dels departaments. Des dels ordinadors del departament només es poden fer pings entre ells.
9. Des de l'aula 1 responen als pings els ordinadors de l'aula 2, el servidor i es pot sortir a Internet. Però no respon cap dels ordinadors dels departaments. Els ordinadors del departament ni tan sols es poden fer pings entre ells.
10. És dissabte al matí. Estic intentant connectar al servidor web del centre però em dona error de “temps d'espera esgotat”. Faig ping a l'adreça que utilitzo per a connectar al servidor web del centre i tampoc em contesta.

Pràctiques d'ampliació

1. Pensa en errors que es podrien produir a la xarxa de l'aula o de l'institut, i indica les conseqüències que tindria, i que nosaltres podríem utilitzar per a detectar el problema.